CELEX: 32015R1349
Language: da
Date: 2015-08-03 00:00:00
Title: Kommissionens gennemførelsesforordning (EU) 2015/1349 af 3. august 2015 om ændring af bilag I til forordning (EF) nr. 798/2008 for så vidt angår oplysningerne om Sydafrika i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza (EØS-relevant tekst)

5.8.2015   
            
            
               DA
            
            
               Den Europæiske Unions Tidende
            
            
               L 208/7
            
         KOMMISSIONENS GENNEMFØRELSESFORORDNING (EU) 2015/1349
   af 3. august 2015
   om ændring af bilag I til forordning (EF) nr. 798/2008 for så vidt angår oplysningerne om Sydafrika i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
   ud fra følgende betragtninger:
   
               (1)
            
            
               Ved Kommissionens forordning (EF) nr. 798/2008 (2) er der fastsat krav vedrørende udstedelse af veterinærcertifikat ved import til og transit, herunder oplagring under transit, gennem Unionen af fjerkræ og fjerkræprodukter (i det følgende benævnt »varerne«). Varerne må kun importeres til og sendes i transit gennem Unionen fra tredjelande, områder, zoner og segmenter, der er opført i kolonne 1 og 3 i skemaet i del 1 i bilag I.
            
         
               (2)
            
            
               Ved forordning (EF) nr. 798/2008 er der også fastsat betingelser for, hvornår et tredjeland, et område, en zone eller et segment kan betragtes som fri(t) for højpatogen aviær influenza (i det følgende benævnt »HPAI«).
            
         
               (3)
            
            
               Sydafrika er opført i del 1 i bilag I til forordning (EF) nr. 798/2008 som et tredjeland, hvorfra import til og transit gennem Unionen af avls- og brugsstrudsefugle, rugeæg og daggamle kyllinger heraf, kød af strudsefugle, æg, ægprodukter og SPF-æg er tilladt.
            
         
               (4)
            
            
               Efter udbrud af HPAI af subtype H5N2 på Sydafrikas område i april 2011 blev import af avls- og brugsstrudsefugle, rugeæg og daggamle kyllinger heraf og af kød af strudsefugle forbudt ved Kommissionens gennemførelsesforordning (EU) nr. 536/2011 (3).
            
         
               (5)
            
            
               Endvidere blev Kommissionens gennemførelsesforordning (EU) nr. 991/2011 (4) og (EU) nr. 110/2012 (5) vedtaget i forbindelse med udviklingen i sygdomssituationen.
            
         
               (6)
            
            
               Indtil hele Sydafrikas område kunne erklæres HPAI-frit, blev import af kød af strudsefugle fra strudsefugle, som holdes på lukkede strudsefuglebedrifter, tilladt ved Kommissionens gennemførelsesforordning (EU) nr. 166/2014 (6) og yderligere tilpasset ved Kommissionens gennemførelsesforordning (EU) nr. 952/2014 (7).
            
         
               (7)
            
            
               Den 2. marts 2015 forelagde Sydafrika oplysninger om sin HPAI-status og erklærede hele sit område frit for denne sygdom og anmodede om tilladelse til at genoptage eksporten af kød af strudsefugle til Unionen.
            
         
               (8)
            
            
               Disse oplysninger er blevet evalueret af Kommissionens tjenestegrene. På grundlag af denne evaluering og de garantier, der blev stillet af Sydafrika, fandt Kommissionens tjenestegrene, at importen af kød af strudsefugle igen bør tillades fra hele Sydafrikas område.
            
         
               (9)
            
            
               Bilag I til forordning (EF) nr. 798/2008 bør derfor ændres.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Del 1 i bilag I til forordning (EF) nr. 798/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).
   
      (3)  Kommissionens gennemførelsesforordning (EU) nr. 536/2011 af 1. juni 2011 om ændring af bilag II til beslutning 2007/777/EF og bilag I til forordning (EF) nr. 798/2008 for så vidt angår oplysningerne om Sydafrika på listen over tredjelande og dele af tredjelande (EUT L 147 af 2.6.2011, s. 1).
   
      (4)  Kommissionens gennemførelsesforordning (EU) nr. 991/2011 af 5. oktober 2011 om ændring af bilag II til beslutning 2007/777/EF og bilag I til forordning (EF) nr. 798/2008 for så vidt angår oplysningerne om Sydafrika på listerne over tredjelande og dele af tredjelande med hensyn til højpatogen aviær influenza (EUT L 261 af 6.10.2011, s. 19).
   
      (5)  Kommissionens gennemførelsesforordning (EU) nr. 110/2012 af 9. februar 2012 om ændring af bilag II til beslutning 2007/777/EF og bilag I til forordning (EF) nr. 798/2008 for så vidt angår oplysningerne om Sydafrika på listen over tredjelande og dele af tredjelande (EUT L 37 af 10.2.2012, s. 50).
   
      (6)  Kommissionens gennemførelsesforordning (EU) nr. 166/2014 af 17. februar 2014 om ændring af forordning (EF) nr. 798/2008 for så vidt angår krav vedrørende udstedelse af certifikat ved import til Unionen af kød af opdrættede strudsefugle og oplysningerne vedrørende Israel og Sydafrika på listen over tredjelande og områder (EUT L 54 af 22.2.2014, s. 2).
   
      (7)  Kommissionens gennemførelsesforordning (EU) nr. 952/2014 af 4. september 2014 om ændring af bilag I til forordning (EF) nr. 798/2008 for så vidt angår oplysningerne om Malaysia i listen over tredjelande, områder, zoner og segmenter med hensyn til højpatogen aviær influenza og for så vidt angår standardveterinærcertifikaterne til brug ved import af fjerkræ, daggamle kyllinger, rugeæg, kød af fjerkræ og opdrættede strudsefugle og æg (EUT L 273 af 13.9.2014, s. 1).
   
      BILAG
      I del 1 i bilag I til forordning (EF) nr. 798/2008 affattes oplysningerne vedrørende Sydafrika således:
      
         
                     Tredjelandets eller områdets ISO-kode og navn
                  
                  
                     Tredjelandets, områdets, zonens eller segmentets kode
                  
                  
                     Beskrivelse af tredjelandet, området, zonen eller segmentet
                  
                  
                     Veterinærcertifikat
                  
                  
                     Særlige betingelser
                  
                  
                     Særlige betingelser
                  
                  
                     Status mht. overvågning for aviær influenza
                  
                  
                     Status mht. vaccination mod aviær influenza
                  
                  
                     Salmonellabekæmpelsesstatus
                  
               
                     Model(ler)
                  
                  
                     Supplerende garantier
                  
                  
                     Slutdato (1)
                  
                  
                     Startdato (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     »ZA — Sydafrika
                  
                  
                     ZA-0
                  
                  
                     Hele landet
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP, E
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4«
                  
               
                     BPR
                  
                  
                     I
                  
                  
                     P2
                  
                  
                     9.4.2011
                  
                  
                      
                  
                  
                     A
                  
                  
                      
                  
                  
                      
                  
               
                     DOR
                  
                  
                     II
                  
                  
                     P2
                  
                  
                     9.4.2011
                  
                  
                      
                  
                  
                      
                  
                  
                      
                  
               
                     HER
                  
                  
                     III
                  
                  
                     P2
                  
                  
                     9.4.2011
                  
                  
                      
                  
                  
                      
                  
                  
                      
                  
               
                     RAT
                  
                  
                     VII
                  
                  
                     H
                  
                  
                     9.4.2011
                  
                  
                     25.8.2015